3. ลักษณะการประกอบธุรกิจ

ลักษณะของธุรกิจที่บริษัทและบริษัทย่อยดำเนินกิจการอยู่
เป็นธุรกิจการสื่อสารที่มีความเกี่ยวโยงกันดังนี้

1. การให้คำปรึกษาด้านการสื่อสารแบบครบวงจร

บริษัทมีความเชี่ยวชาญเฉพาะทางในด้านการสื่อสารที่ครอบคลุมการสื่อสารในทุกด้านไม่ว่าจะเป็นการประชาสัมพันธ์การสื่อสารการตลาด
การสร้างสรรค์ความคิดงานโฆษณาและการบริหารลูกค้าสัมพันธ์ (Customer Relationship
Management)
โดยเริ่มจากการวิเคราะห์ปัจจัยพื้นฐานของการตลาดที่มีผลกระทบต่อยี่ห้อตราสินค้าหรือแบรนด์
โดยทางบริษัท ได้ใช้กลยุทธ์การวางแผนที่เป็นลิขสิทธิ์เฉพาะทั่วโลกของดีดีบีคือ
แบรนด์คอนวิคชั่นสปริงบอร์ด (Brand Conviction Springboard^(®))
กลยุทธ์เฉพาะในการสร้างการสื่อสารตราสินค้าให้โดดเด่น อาร์โอไอ สปริงบอร์ด (ROI
Springboard ^(®)) กลยุทธ์ในการหาแนวความคิดให้กับแผนงานโฆษณา
นอกจากนี้ยังมีการศึกษาวิจัยตลาดและผู้บริโภคทั้งเชิงปริมาณ ( Quantitative) เชิงคุณภาพ (
Qualitative ) และการศึกษาวิเคราะห์ความต้องการของผู้บริโภคผ่านกลยุทธ์ ลิขสิทธิ์ ฟาร์อีสท์
ดีดีบี อินไซต์สปริงบอร์ด (Far East DDB Insights Springboard^(®))
โดยทีมงานวิจัยที่เชี่ยวชาญของบริษัท

2.   การรับจ้างทำของ

บริษัทรับจ้างผลิตชิ้นงานโฆษณาตามแผนการสื่อสารไม่ว่าจะเป็นภาพยนตร์โฆษณา
สปอตวิทยุชิ้นงานสิ่งพิมพ์ แผ่นพับ สื่อดิจิตอลฯลฯ 
และประสานงานกับบริษัทย่อยและบริษัทร่วมในการทำแผนประชาสัมพันธ์การจัดกิจกรรม
การสร้างและบริหารฐานข้อมูลและการทำการตลาดทางตรง (Direct Marketing) เป็นต้น

3.   นายหน้าตัวแทนขายบริการด้านโฆษณา

บริษัทจะเป็นตัวกลางระหว่างผู้ว่าจ้าง (ลูกค้า) และผู้รับจ้าง (เจ้าของสื่อโฆษณา)
ในการลงสื่อโฆษณาต่างๆ เช่น สื่อทางโทรทัศน์ วิทยุ หนังสือพิมพ์ นิตยสาร
สื่อกลางแจ้งและสื่อดิจิตอลเป็นต้น
โดยบริษัทฯจะได้รับรายได้จากลูกค้าเป็นค่าบริการและนายหน้าตัวแทน

การเปลี่ยนแปลงอำนาจในการควบคุมบริษัทฯ ในปี 2554

- ไม่มี –

ภาพรวมการประกอบธุรกิจ การแบ่งการดำเนินงานในกลุ่มบริษัท

บริษัท ฟาร์อีสท์ ดีดีบี จำกัด (มหาชน)

เป็นบริษัท
ที่ให้คำปรึกษาและดำเนินงานในด้านการสื่อสารทางการตลาดอย่างครบวงจรให้กับลูกค้าโดยทั่วไป
โดยมุ่งเน้นที่ช่วยสนับสนุนให้ลูกค้าประสบความสำเร็จทางธุรกิจ
ผ่านทางแผนการสื่อสารและงานโฆษณาที่มีความคิดริเริ่มสร้างสรรค์
โดยการดำเนินงานดังกล่าวประกอบด้วย การศึกษาและวิเคราะห์ข้อมูล
การวางแผนกลยุทธ์เพื่อกำหนดแนวคิดในการสื่อสาร การผลิตชิ้นงานโฆษณา
การวางแผนและการซื้อสื่อโฆษณา
การประสานงานกับบริษัทย่อยและบริษัทร่วมที่รับผิดชอบในการสื่อสารด้านอื่น ๆ
ตลอดจนการประเมินผลประสิทธิภาพของแผนงานการสื่อสารผ่านทางการวิจัย

บริษัท เฟมไลน์ จำกัด

เป็นบริษัทย่อยของบริษัท ฟาร์อีสท์ ดีดีบี จำกัด (มหาชน) ดำเนินธุรกิจด้านการสื่อสารการตลาด
แบบครบวงจร ตั้งแต่การวิจัยเพื่อวางแผนกลยุทธ์ การสร้างแบรนด์
 การวางแผนการโฆษณาแบบผสมผสาน การผลิตชิ้นงานโฆษณา รวมถึงการวางแผนและซื้อสื่อ
ในรอบปีที่ผ่านมา ทางบริษัทได้เพิ่มจำนวนพนักงานในแผนกสื่อดิจิตัล
เพื่อตอบสนองและเท่าทันกับการขยายตัวของพฤติกรรมในการบริโภคสื่อ
ของกลุ่มลูกค้าในปัจจุบันรวมทั้งได้ให้บริการ ในด้านสื่อดิจิตอลอย่างครบวงจร
ทั้งในส่วนของการวางกลยุทธ์ การออกแบบ รวมถึงการวางแผน และซื้อสื่อ
ภายใต้จุดยืนในการดำเนินงานว่า จะสร้างสรรค์งานที่ตอบโจทย์ลูกค้าให้ดีและมีประสิทธิภาพมากที่สุด
ทั้งนี้บริษัทมีทีมบริหารและการดำเนินงานที่แยกเป็นเอกเทศ
จึงมีความคล่องตัวและมีศักยภาพในการแข่งขันสูง
สามารถตอบสนองความต้องการของกลุ่มลูกค้าธุรกิจได้อย่างครบถ้วนกว้างขวางและหลากหลาย

บริษัท แรพ คอลลินส์ (ประเทศไทย) จำกัด

แรพ ประเทศไทย เป็นบริษัทในเครือของ บริษัท ฟาร์อีสท์ ดีดีบี จำกัด (มหาชน)
เริ่มดำเนินธุรกิจในปี พ.ศ. 2546 แรพ เชี่ยวชาญด้านการตลาดเชิงลึก โดยการนำข้อมูลทั่วไป
และข้อมูลสำคัญของผู้บริโภคมาผนวกในการวิเคราะห์ เพื่อเข้าถึงความต้องการที่แท้จริงของลูกค้า
แรพจึงเป็นผู้นำด้านการนำข้อมูลมาขับเคลื่อนการตลาดและการวิเคราะห์ (Data driven
marketing and analytics) และด้วยความสามารถในการค้นหาและวิเคราะห์คุณค่าของข้อมูล
จึงเป็นจุดแข็งในการสร้างความโดดเด่นและแตกต่างจากคู่แข่งในธุรกิจโฆษณา
ด้วยความเข้าใจที่ลึกซึ้งและตอบสนองอย่างเข้าถึงความต้องการที่ซับซ้อนของผู้บริโภคได้อย่างถูกต้อง
แม่นยำ สร้างผลสำเร็จให้ทั้งลูกค้าและเอเยนซี่

แรพ ประเทศไทย เป็นชื่อทางการค้าของ บริษัท แรพ คอลลินส์ (ประเทศไทย) จำกัด

เป้าหมายการดำเนินธุรกิจ

1. บริษัทมุ่งเน้นในการคิดค้นงานโฆษณาให้มีแนวความคิดที่โดดเด่น
เพื่อให้ลูกค้าสามารถบรรลุเป้าหมายทางธุรกิจได้ โดยหนึ่งในกลยุทธ์การทำงานคือ ROI ^(® )  R
( Relevance) – คือแนวความคิดต้องโดนความต้องการของผู้บริโภค O ( Originality) –
แนวความคิดที่ไม่เหมือนใคร เป็นความคิดแรกเริ่มและ I (Impact) –
แนวความคิดที่ส่งผลให้ผู้บริโภคเกิดการตอบรับ

2. บริษัท มุ่งเน้นในการเป็นศูนย์กลางการบริการลูกค้าในด้านการสื่อสารการตลาดแบบครบวงจร
ไม่ว่าจะเป็นการสร้างตราสินค้าการวางแผนกลยุทธ์ทางการสื่อสาร  การโฆษณาประชาสัมพันธ์
การจัดกิจกรรมทางการตลาดและการบริหารลูกค้าสัมพันธ์กับลูกค้า
โดยสามารถให้คำปรึกษาและบริการลูกค้าได้อย่างมีประสิทธิภาพ

3.
บริษัทมีนโยบายในการแสวงหาลูกค้าใหม่อย่างต่อเนื่องไม่ว่าโดยการแนะนำจากลูกค้าเดิมหรือการขอเข้าไปแนะนำตัวกับลูกค้ารายใหม่จากการที่ได้ศึกษาบริหารและให้บริการลูกค้ารายใหม่ๆ
ทำให้บุคลากรของบริษัทมีความชำนาญในสินค้าและบริการที่หลากหลายมากขึ้น

4.   บริษัท มุ่งมั่นในการสรรหาบุคลากรที่มีคุณภาพและพัฒนาบุคลากรอย่างต่อเนื่อง
ทั้งนี้บริษัทมีความเชื่อว่าบุคลากรที่ดีสามารถสร้างผลงานที่มีคุณภาพซึ่งจะนำให้ธุรกิจของบริษัท
เจริญเติบโตและก้าวหน้าตลอดไป

โครงสร้างการถือหุ้นและโครงสร้างรายได้ของบริษัทฯ /บริษัทย่อย/บริษัทร่วม

  --------------------------- -------------- ----------------- ----------- -------- ----------- -------- --------- --------
  ผลิตภัณฑ์/บริการ                ดำเนินการโดย    % การถือหุ้นของบริษัทฯ ปี 2554               ปี 2553               ปี 2552    

                                                               รายได้       %        รายได้       %        รายได้     %

  นายหน้าตัวแทน/บริการด้านโฆษณา   บมจ.ฟาร์อีสท์                                                                           

  รายได้ค่านายหน้าและบริการ       ดีดีบี                              488,624     89.51    424,140     89.67    410,702   89.41

  เงินปันผลรับ                                                    25,774      4.72     24,647      5.21     26,449    5.76

  รายได้อื่น                                                      31,504      5.77     24,215      5.12     22,190    4.83

  รวมรายได้                                                     545,902     100.00   473,002     100.00   459,341   100.00

  นายหน้าตัวแทน/บริการด้านโฆษณา   บจ.เฟมไลน์      86.48                                                                 

  รายได้ค่านายหน้าและบริการ       (ย่อย)                            175,265     86.05    189,620     86.82    225,451   91.54

  รายได้อื่น                                                      28,417      13.95    28,793      13.18    20,833    8.46

  รวมรายได้                                                     203,682     100.00   218,413     100.00   246,284   100.00

  นายหน้าตัวแทน/บริการด้านโฆษณา   บจ.แรพ คอลลินส์  52.00                                                                 

  รายได้ค่านายหน้าและบริการ       (ประเทศไทย)                      14,106      99.97    10,331      99.37    12,439    99.82

  รายได้อื่น                     (ย่อย)                            4           0.03     66          0.63     23        0.18

  รวมรายได้                                                     14,110      100.00   10,397      100.00   12,462    100.00

  นายหน้าตัวแทน/บริการด้านโฆษณา   บจ.อินทิเกรเต็ด   40.00                                                                 

  รายได้ค่านายหน้าและบริการ       คอมมูนิเคชั่น                        98,748      97.50    118,211     98.33    95,865    99.01

  รายได้อื่น                                                      2,536       2.50     2,007       1.67     963       0.99

  รวมรายได้                                                     101,284     100.00   120,218     100.00   96,828    100.00

  ปรึกษาธุรกิจ/ลงทุนในบริษัทอื่น      บจ.อินเตอร์      40.00                                                                 

  รายได้ค่าที่ปรึกษา               คอนติเนนตัล                        360         36.07    360         38.38    360       19.94

  เงินปันผลรับ                   โฮลดิ้ง                            577         57.82    500         53.30    462       25.60

  รายได้อื่น                                                      61          6.11     78          8.32     983       54.46

  รวมรายได้                                                     998         100.00   938         100.00   1,805     100.00

  นายหน้าตัวแทน/บริการด้านโฆษณา   บจ.มีเดีย        33.33                                                                 

  รายได้ค่าบริการ                อินเทลลิเจนซ์                       1,203,582   89.08    942,270     87.83    708,174   84.99

  รายได้อื่น                                                      147,602     10.92    130,515     12.17    125,090   15.01

  รวมรายได้                                                     1,351,184   100.00   1,072,785   100.00   833,264   100.00
  --------------------------- -------------- ----------------- ----------- -------- ----------- -------- --------- --------